TISZAVASVÁRI VÁROS ÖNKORMÁNYZATA

KÉPVISELŐ-TESTÜLETE

256/2026. (IX.24.) Kt. sz. 

határozata

Tulajdonjog elbirtoklás jogcímen történő elismerése iránti kérelemről

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1. A Képviselő-testület elismeri, hogy a 4440 Tiszavasvári, Urbán Béla u. 1. sz. alatti, tiszavasvári 2935 helyrajzi számú, „kivett lakóház, udvar” megnevezésű, 669 m2 nagyságú ingatlanból a Tiszavasvári Város Önkormányzata tulajdonát képező 561/2007-ed tulajdoni hányadot 

· néhai Papp Mihály     (szül.: ….,      anyja neve: …, elhunyt:….) és
· néhai Papp Mihályné (szül.:…, …., anyja neve: …, elhunyt:….), 
volt 4440 Tiszavasvári, Urbán Béla u. 1. szám alatti lakosok, egymás közt 1/2-1/2 arányban, polgári jogi úton elbirtokolták, mivel azt a törvényben előírt 15 éven át, 1972.10.20. napjától szakadatlanul sajátjukként birtokolták és használták.
A Képviselő-testület a Polgári Törvénykönyvről szóló 2013. évi. V. törvény elbirtoklásra vonatkozó szabályai alapján elismeri, hogy Tiszavasvári Város Önkormányzata tulajdona az elbirtoklás beálltával megszűnt.

2. A Képviselő-testület hozzájárul ahhoz, hogy az 561/2007-ed tulajdoni hányadra a Tiszavasvári Város Önkormányzata tulajdonjoga az ingatlan-nyilvántartásból törlésre kerüljön, és arra néhai Papp Mihály és néhai Papp Mihályné örökösei javára a tulajdonjog elbirtoklás jogcímen bejegyzésre kerüljön az alábbiak szerint:
2.1. néhai Papp Mihály örökösei:

· Szakolczai Sándorné (szül.: ……, anyja neve: …, személyi azonosító: …, lakhelye: ….) 
· Tóth Jánosné              (szül.: ……, anyja neve: …, személyi azonosító: …, lakhelye:….)
· Pál Piroska                 (szül.: ……., anyja neve: …, személyi azonosító: …, lakhelye:….)
javára, a Dr. Tar Gábor, mint Dr. Fekete Valéria közjegyző helyettese által kiállított 34017/Ü/1133/2010/4. számú jogerős hagyatékátadó végzés alapján, 
valamint
2.2. néhai Papp Mihályné esetében a folyamatban lévő hagyatéki eljárás befejezését követően, a jogerős hagyatékátadó végzésben megjelölt örökösök javára, a végzésben meghatározott tulajdoni arányban.
3.1. A Képviselő-testület felhatalmazza a Polgármestert a tulajdonjog bejegyzéshez és az ingatlan-nyilvántartási átvezetéshez szükséges elbirtoklást elismerő megállapodás aláírására.

3.2. Néhai Papp Mihályné folyamatban lévő hagyatéki eljárásával érintett tulajdoni hányad tekintetében a Polgármester a jogerős hagyatékátadó végzés kézhezvételét követően, az abban nevesített örökösökkel köti meg az elbirtoklást elismerő megállapodást.
4. Az eljárással kapcsolatos költségeket (pl. ügyvédi munkadíj, földhivatali igazgatási szolgáltatási díj) a kérelmező örökösök viselik.

Határidő: esedékességkor


Felelős: Balázsi Csilla polgármester

Balázsi Csilla 
dr. Kovács János


polgármester 
jegyző

Indokolás
Szakolczai Sándorné, Tóth Jánosné, és Pál Piroska - mint néhai Papp Mihály és néhai Papp Mihályné örökösei – 2026.02.11-én, illetve 2026.09.08-án kelt kérelmükben fordultak az Önkormányzathoz, melyben kérték az Önkormányzat 561/2007-ed tulajdoni hányadára vonatkozóan az elbirtoklás tényének elismerését néhai Papp Mihály és néhai Papp Mihályné javára. 
Továbbá kérték az Önkormányzattól az ingatlan-nyilvántartási bejegyzéshez szükséges tulajdonosi hozzájáruló nyilatkozat megadását. 
A kérelmezők által benyújtott adásvételi szerződés, építésügyi és építési hitelhez kapcsolódó dokumentumok alapján megállapítást nyert, hogy az ingatlanban néhai Papp Mihály és néhai Papp Mihályné 1972.10.20. napjától 1/2-1/2 tulajdoni hányadban kerültek tulajdonosként bejegyzésre. Az ingatlant haláluk napjáig – Papp Mihály esetében 2010.07.09.-ig, Papp Mihályné esetében 2026.01.25-ig - sajátjukként, szakadatlanul birtokolták, életvitelszerűen laktak, azon saját maguk építettek lakóházat, az ingatlan terheit viselték. Halálukat követően, pedig a kérelmezők, mint örökösök használják az ingatlant, viselik annak költségeit. 

Az Önkormányzat, mint tulajdonos a birtoklás ellen ez idő alatt nem tiltakozott, a birtok megszakítására irányuló intézkedést nem tett, az ingatlant soha nem használta.
Az ingatlanra Tiszavasvári Város Önkormányzata 561/2007-ed tulajdoni hányada a Földhivatal 69339/2000.10.27. számú határozatával lett bejegyezve. A bejegyzés jogcímeként – a már hatályon kívül helyezett - 1990. évi LXV. törvény 107. § (2) bekezdése volt megjelölve, miszerint: „A tanács és szervei, valamint intézményei kezelésében lévő állami ingatlanok, erdők, vizek, — kivéve a védett természetvédelmi területeket és a műemlékileg védett épületeket, építményeket, területeket — pénz és értékpapírok, a törvény hatálybalépésének napján e törvény erejénél fogva a helyi önkormányzatok tulajdonába kerülnek.”
Az Önkormányzat tulajdoni hányadának bejegyzését megelőzően a Magyar Állam tulajdoni hányada volt feltüntetve „eredeti felvétel” jogcímen, kezelőként pedig a Tiszavasvári Nagyközségi Tanács VB.. A bejegyzésre vonatkozóan, annak időpontjára és a határozat számára az ingatlan-nyilvántartásban nincs adat feltüntetve.
A Szabolcs-Szatmár-Bereg Vármegyei Kormányhivatal Földhivatali Főosztály Ingatlan-nyilvántartási Osztályának Sz/108/00613-2/2026. számú nyilatkozata szerint a tiszavasvári 2935 helyrajzi számú ingatlan vonatkozásában a tulajdoni lap II/3. sorszáma alatt bejegyzett Magyar Állam tulajdonjogának a bejegyzésére vonatkozó beazonosítás nem vezetett eredményre. Megállapították, hogy a keresett „eredeti felvétel”-re vonatkozóan hivatkozást, bejegyzést nem tartalmaznak a megszűnt munkarészek, illetve a régi birtokívek.

A fentieket figyelembe véve nem állapítható meg, hogy mi indokolta a Magyar Állam tulajdoni hányadának bejegyzését, valamint a bejegyzés alapjául szolgáló dokumentumok nem állnak az Önkormányzat rendelkezésére. 
A Polgári Törvénykönyvről szóló 2013. évi V. törvény 5:44. § (1) bekezdése alapján az elbirtokláshoz szükséges 15 év szakadatlan birtoklás az örökhagyók életében letelt, mivel 1972.10.20-án szerezték meg adásvétellel az ingatlant. Így a tulajdonjogot az ingatlan-nyilvántartáson kívül megszerezték.
Néhai Papp Mihály és néhai Papp Mihályné halálával a tulajdonjog a Ptk. 7:1. §-a alapján a hagyaték részévé vált.
Mivel a bírósági eljárás lefolytatása az Önkormányzat számára bizonyíthatóan szükségtelen perköltséggel járna, a Képviselő-testület a peren kívüli elismerés és megállapodás mellett döntött.
